Ս. Օգոստինոս Ափրիկեցին բացատրելով պահեցողութեան խորհուրդը գրում է՝ «Պահեցողութիւնը մաքրում է հոգին, բարձրացնում միտքը, չափի ու հակակշռի տակ է պահում կրքերը, ցրում ցանկութեան ամպերը, մարում սեռային կրակը, արծարծում ժուժկալութիւնը եւ վառում ճշմարտութեան լոյսը»։ Պահեցողութեամբ հաւատացեալը հրաժարւում է ամէն տեսակի գայթակղեցուցիչ երեւոյթներից եւ հետամուտ է լինում բարեգործութեան, բարիք գործելուն։